wickkiey/tamil-wikipedia-chunked huggingface dataset:
# வார்ப்புரு:FIAV/doc

## Usage

### Property symbols

| <small>Normal or de jure version of flag, or obverse side</small> | <code></code> |  |
| --- | --- | --- |
| <small>Design was proposed in the past, but never officially adopted</small> | <code></code> |  |
| <small>Design is a reconstruction, based on past observations</small> | <code></code> |  |
| <small>Reverse side of flag</small> | <code></code> |  |
| <small>Design is an acceptable variant</small> | <code></code> |  |
| <small>Alternate version of flag</small> | <code></code> |  |
| <small>De facto version of flag</small> | <code></code> |  |
| <small>Flag has different designs on its obverse side and its reverse side</small> | <code></code> |  |
| <small>Obverse side meant to be hoisted with pole to the observer's </small> | <code></code> |  |
| <small>Design used in the past, but now abandoned</small> | <code></code> |  |
| <small>Flag is not authorized to represent the group or country</small> | <code></code> |  |
| <small>Flag can be hoisted vertically only</small> | <code></code> |  |
| <small>Flag can be hung vertically by rotating the design first</small> | <code></code> |  |
| <small>Reverse side is congruent with obverse side</small> | <code></code> |  |
| <small>Design has no element that can be rotated</small> | <code></code> |  |
| <small>Vertical hoist method of flag is unknown</small> | <code></code> |  |
| <small>Reverse side is mirror image of obverse side</small> | <code></code> |  |
| <small>Flag can be hung vertically by hoisting on a normal pole, then turning the pole 90°</small> | <code></code> |  |
| <small>Design officially authorized to represent nation by government of that nation</small> | <code></code> |  |
| <small>Information on reverse side is not available</small> | <code></code> | } |
# வார்ப்புரு:FIAV/doc

## Examples

- <code></code> gives this:
- <code></code> gives the flag as shown on the .  
<includeonly></includeonly>
# திருக்குறள் கலைக்காட்சி - திருக்குறள் நெறிபரப்பு நிறுவனம்

**திருக்குறள் கலைக்காட்சி - திருக்குறள் நெறிபரப்பு நிறுவனம்** என்பது திருக்குறள் நெறிகளையும், தமிழின் சிறப்பையும் விளக்கிட மொழி ஞாயிறு தேவநேயப் பாவாணர் அவர்களால் 1949 ஆம் ஆண்டில் தொடங்கப் பெற்று, முத்தமிழ்க் காவலர் கி. ஆ. பெ. விசுவநாதம் அவர்களால் திறந்து வைக்கப் பெற்ற ஒரு தமிழ் அமைப்பாகும். தமிழறிஞர் தி.து.சுந்தரம் என்பவரால் நடத்தப் பெற்று வரும் இந்நிறுவனம் மூலம் திருக்குறள் நெறிபரப்பும் வகையில் இந்தியாவின் பல்வேறு இடங்களில் 6001 நிகழ்வுகள் நடத்தப் பெற்றுள்ளன.
# ரவிதாசன்

::ரவிதாசர், ரவிதாசன் (கதைமாந்தர்) ஆகியவை மற்றவர்களை குறிக்கின்றன.
**ரவிதாசன்**, ஆதித்த கரிகாலனைக் கொன்ற துரோகி என்று உடையார்குடிக் கல்வெட்டில் குறிப்பிடப்பட்டுள்ளது.
# ரவிதாசன்

## ஆதித்த கரிகாலனைக் கொன்றவர்கள்

ரவிதாசன், சோமன், பரமேஸ்வரன் ஆகிய மூவரும் சகோதரர்கள். இவர்களே வீரபாண்டியனை ஆதித்த கரிகாலன் கொன்றமைக்காக பழிவாங்கும் பொருட்டு திட்டமிட்டு ஆதித்த கரிகாலனைக் கொன்றார்கள் என்று கூறப்படுகிறது. இவர்கள் மூவருடன் இவர்களின் சொந்தங்கள் அனைவரையும் நாட்டினை விட்டு இராஜராஜ சோழன் வெளியேற்றியதாக கல்வெட்டில் குறிப்புள்ளது.
# ரவிதாசன்

## கொலைக்கான தண்டனை

ஆதித்த கரிகானைக் கொன்றவர்களை உத்தம சோழன் காலத்தில் கண்டுபிடிக்கப்படவில்லை. இராஜராஜன் அரசுரிமையை ஏற்ற பின்பு கொலைகாரர்களின் சொத்துகளும், உறவினர்களின் சொத்துகளும் விற்பனை செய்யப்பட்டு, கருவூலத்தில் சேர்க்கப்பட்டன. கொலை செய்தவர்களை இராஜராஜன் நாடுகடத்தினான் என்று கல்வெட்டுகள் தெரிவிக்கின்றன.
# வானதி (கதைமாந்தர்)

**வானதி** கல்கி எழுதிய பொன்னியின் செல்வன் புதினத்தில் வருகின்ற கொடும்பாளூர் இளவரசி ஆவார். அருண்மொழி வர்மன் மீதான காதலைச் சொரிபவளாகவும், இளைய பிராட்டி குந்தவை நாச்சியாரின் நற்றோழியாகவும் வருகிறார். கொடும்பாளூர் சிற்றரசரும் சோழநாட்டு சேனாதிபதியுமான பூதிவிக்கிரம கேசரியின் சகோதரரின் மகள் வானதி தேவியார். பிற்காலத்தில் வானதி தேவியார் இராசராச சோழன் மனைவியும், இராசேந்திர சோழன் தாயும் ஆவார்.
# பாதுகாப்புத் துறை அமைச்சகம் (இந்தியா)

**பாதுகாப்புத் துறை அமைச்சகம்** (, *Raksha Mantralay*) (abbreviated as **MoD**), என்பது இந்திய தேசிய பாதுகாப்பு மற்றும் இந்திய பாதுகாப்புப் படைகள் தொடர்பான அனைத்து நிறுவனங்கள் மற்றும் செயல்பாடுகளையும் ஒன்றிணைத்து மேற்பார்வையிடும் பொறுப்பைக் கொண்ட அமைச்சு ஆகும். மேலும் இது இந்தியாவின் கூட்டாட்சி துறைகளில் மிக அதிக செலவினங்களைக் கொண்டது. இதன் மூத்த அமைச்சர் ராஜ்நாத் சிங் மற்றும் இணை அமைச்சர் அஜய் பட் ஆவார்.  
இந்திய ஆயுதப் படைகள் (இந்திய இராணுவம், இந்திய வான்படை மற்றும் இந்தியக் கடற்படை ஆகியவற்றுடன் சேர்த்து) மற்றும் இந்தியக் கடலோரக் காவல்படை (இந்திய துணை இராணுவப் படைகளின் ஒரு பகுதி) ஆகியவை இந்திய பாதுகாப்புத் துறை அமைச்சகத்தின் மேற்பார்வையில் உள்ளன.
# பாதுகாப்புத் துறை அமைச்சகம் (இந்தியா)

## அமைச்சகத்தின் கீழ் இயங்கும் பொதுத்துறை நிறுவனங்கள்

- பாதுகாப்பு ஆராய்ச்சி மற்றும் வளர்ச்சி அமைப்பு
- இயந்திரா இந்தியா, கான்பூர்
- ஆர்மர்டு வெகிகல்ஸ் நிகாம் லிமிடெட், ஆவடி
- இந்திய மேம்பட்ட ஆயுதங்கள் மற்றும் உபகரண உற்பத்தி நிறுவனம், கான்பூர்
- முனிசன்ஸ் இந்தியா லிமிடெட், புனே
- ட்ரூப் கம்ஃபோர்ட்ஸ் லிமிடெட், கான்பூர்
- கிளைடர்ஸ் இந்தியா லிமிடெட், கான்பூர்
- இந்தியா ஆப்டெல் லிமிடெட், தேராதூன்
- படைக்கலத் தொழிற்சாலைகள் வாரியம்
- முன்னாள் இராணுவத்தினர் நலத்துறை
# பாதுகாப்புத் துறை அமைச்சகம் (இந்தியா)

## மேலும் பார்க்க

- பாதுகாப்புத் துறை அமைச்சர் (இந்தியா)
- இந்திய அரசு அமைச்சகங்களின் பட்டியல்
# ராக்கம்மாள் (கதைமாந்தர்)

**ராக்கம்மாள்**, கல்கி எழுதிய பொன்னியின் செல்வன் புதினத்தின் கதாப்பாத்திரம். இவள் வீரபாண்டியனின் மரணத்திற்காகச் சுந்தர சோழரின் குடும்பத்தைப் பழிவாங்க முயற்சிக்கும் பாண்டிய ஆபத்துதவிகளில் ஒருத்தி. அம்முயற்சியில் பழுவூர் இளையராணி நந்தினி தேவிக்கு உதவுகிறாள்.
# ராக்கம்மாள் (கதைமாந்தர்)

## கதாப்பாத்திரத்தின் இயல்பு

படகோட்டி முருகைய்யனின் மனைவி ராக்கம்மாள் ஆவாள். முருகைய்யனின் தங்கைபூங்குழலி இவளை பணத்தாசை பிடித்தவளாக கருதுகிறாள். பழுவூர் இளையராணி நந்தினி தேவியின் ஆட்கள் இருவர் ஈழத்திற்கு செல்ல வருகிறார்கள். அவர்கள் நிறைய பணம் கொடுப்பதாக கூறியதால் தன் கணவன் முருகைய்யனை ஈழத்திற்கு படகோட்டிச் செல்லுமாறு கூறுகிறாள். அவர்கள் சென்றதும் வந்தியத்தேவனும், வைத்தியர் மகன் பினாகபாணியும் ஈழத்திற்கு செல்வதற்காக வருகிறார்கள். வந்தியத்தேவனைப் பூங்குழலி மறைத்துவைக்கும் இடிந்த மண்டபத்தினைப் பழுவூர் காவலர்களுக்கு காட்டிக் கொடுக்கின்றாள் ராக்கம்மாள்.  
இளவரசர் அருள்மொழிவர்மனையும், வந்தியத்தேவனையும் கோடிக்கரைக்கு அழைத்துவரும் பூங்குழலி, நந்தினியும், அண்ணி ராக்கம்மாளும் பேசுவதைக் கேட்கும் போதுதான், ராக்கம்மாளும் பாண்டிய ஆபத்துதவியாள் என்பதை அறிகிறாள். மேலும் அவளுக்கு இடிந்த மண்டபம் இருக்கும் இடமும் பூங்கொடியைப் போல சதுப்புக் காடுகளும் தெரிந்திருக்கின்றன என்பது வியப்பாக இருக்கிறது. மேலும் அவள் நந்தினியைப் போலவே மந்திரவாதி ரவிதாசனையும் அறிந்து வைத்திருக்கின்றாள்.
# வார்டு கன்னிங்காம்

விக்கித்திட்டங்கள் செயல்படத் தேவையான மென்மத்தை முதலில் உருவாக்கியவர், **வார்டு கன்னிங்காம்** (பிறப்பு - மே, 26, 1949) (ஆங்கிலம்:Howard G. "Ward" Cunningham) என்ற அமெரிக்க கணினிநிரலர் ஆவார். மேலும் இவர், கணினியியலின் முக்கியப்பகுதியான வடிவமைப்புப் பாங்கு, அதி நிரலாக்கம் (Extreme programming) என்பவைகளின் முன்னோடியும் ஆவார்.  
இவர் முதன்முதலில், 1994 ஆம் ஆண்டு விக்கிவிக்கிவெப் (WikiWikiWeb) என்ற கணினிநிரலைத் தொடங்கி, தனது நிறுவன இணையத்தளத்திலே, மார்ச்சு, 25 ந்தேதியன்று, 1995 ஆண்டில் நிறுவினார்.  
'மிகச்சிறிதான ஒன்றிய விக்கியை'(Smallest Federated Wiki) உருவாக்குவதே, இவரது தற்போதைய திட்டம் ஆகும். இதன் மூலம் ஒரு பயனர் மேலும் எளிதாக விக்கித்திட்டப்பக்கங்களை பயன்படுத்த முடியும்.  
*இணையத்திலே பொருத்தமான பதிலை பெறுவதற்கான சிறந்த வழி, கேள்வி கேட்பது அல்ல. தவறான பதிலை இணையத்தில் பதிவதே ஆகும்.*
# கனோனிக்கல் நிறுவனம்

கனோனிக்கல் நிறுவனம்(ஆங்கிலம்-Canonical Ltd.) தென்னாபிரிக்காவைச் சேர்ந்த தொழிலதிபரான மார்க் சட்டில்ஒர்து என்பவரால் நிறுவப்பட்டு, அவரது நிதியுதவியுடன் நடைபெறுகிறது. இத்தனியார் நிறுவனம், உபுண்டு லினெக்சிற்கும், அது தொடர்பான திட்டங்களுக்கும், வணிக ஒத்துழைப்புச் சேவைகளைப் புரிகிறது.  
இதன் அலுவலர்கள், உலகின் 30நாடுகளில் உள்ளனர்.இதன் அலுவலகங்கள் இலண்டன், பாஸ்டன், தாய்பெய்,மொண்ட்ரியால் ,சாங்காய்,சாவோ பாவுலோ, மாண் தீவு, 27வது மாடியிலும், தற்போது 'நீல துடுப்புக்' கட்டிடத்திலும். இருக்கிறது. இந்நிறுவனம் 2009 ஆம் ஆண்டு 15000கோடி ரூபாய்க்கு வருமானம் ஈட்டியது.
# படைக்கலத் தொழிற்சாலை திருச்சிராப்பள்ளி

**படைக்கலத் தொழிற்சாலை திருச்சிராப்பள்ளி (OFT)** அல்லது **படைக்கலத் தொழிற்சாலை திருச்சி** என அழைக்கப்படுவது திருச்சி, தமிழ்நாட்டில் உள்ள பாதுகாப்புத் தொழிற்சாலை ஆகும். இது இந்திய அரசின் பாதுகாப்பு அமைச்சகத்தின் படைக்கலத் தொழிற்சாலைகள் வாரியத்தின் கீழ் இயங்கும் 41 படைக்கலத் தொழிற்சாலைகளில் ஒன்றாகும். இது 3 ஜூலை 1966 அன்று அப்போதைய பிரதமர் இந்திரா காந்தியால் தொடங்கி வைக்கப்பட்டது. மேலும் உற்பத்தி 1967ல் ஆரம்பமானது.
# ஜார்ஜஸ் இலமேத்ர

**ஜார்ஜஸ் ஹென்றி ஜோசப் எடுவர்ட் இலமேத்ர** ( 17 சூலை 1894 &ndash; 20 ஜூன் 1966) என்பவர் ஒரு பெல்ஜிய உரோமன் கத்தோலிக்க குருவும், வானியலாளரும் மற்றும் லூவேயின் கத்தோலிக்க பல்கலைக்கழகத்தில் இயற்பியல் பேராசிரியராகப் பணியாற்றியவரும் ஆவார். இவரே முதன் முதலில் **அண்டம் விரிவாக்க கோட்பாட்டை** '(expansion of the Universe) முன் மொழிந்தவர் ஆவார்.. மேலும் இவரே முதன் முதலில் ஹபிள் விதியை நிறுவியவர். இவ்விதியை எட்வின் ஹபிள் வெளியிடுவதற்கு இரண்டு ஆண்டுகளுக்கு முன்பே இவர் 1927இல் வெளியிட்டார்.  
இவரே முதன் முதலில் அண்டம் எவ்வாறு தோன்றியது என்பது பற்றி விளக்க முயலும் பெரு வெடிப்புக் கோட்பாட்டை கூறியவர். ஆயினும் இவர் அதனை இப்பெயரில் அழைக்கவில்லை.  
இவர் தன் வாழ்நாள் முழுவதும் ஒரு கத்தோலிக்க குருவாக இருந்தவர்.
# பதினொன்றாவது தமிழ் இணைய மாநாடு

**பதினொன்றாவது தமிழ் இணைய மாநாடு** 2012, டிசம்பர் 28 ஆம் நாளிலிருந்து டிசம்பர் 30 வரை மூன்று நாட்கள் நடைபெறுகிறது. உலகத்தமிழ் தகவல் தொழில்நுட்ப மன்றம் என்கிற உத்தமம் அமைப்பு இவ்விணைய மாநாட்டை சிதம்பரம் அண்ணாமலைப் பல்கலைக்கழகத்தில் நடத்துகிறது.
# பதினொன்றாவது தமிழ் இணைய மாநாடு

## மாநாட்டு அரங்கத் தலைப்புகள்

கீழ்க்கண்ட தலைப்புகளில் மாநாட்டின் அரங்குகள் நடைபெற உள்ளது;  
1. கைபேசிகள் மற்றும் பலகைக் கணினிகளில், முக்கியமாக ஐ. ஓ. எஸ், ஆண்டிராய்டு தளங்களில் தமிழைப் படித்தல், தமிழில் எழுதுதல்.
1. மின் புத்தகங்கள், மின் இதழ்கள் ஆகியவற்றைக் கைக் கருவிகளில் கொண்டுவர உதவும் செயலிகள் மற்றும் தொழில்நுட்பம்.
1. திறவூற்றுத் தமிழ் மென்பொருள்கள், தன்மொழியாக்கல்.
1. இயன்மொழிப் பகுப்பாய்வு: பிழைதிருத்தி, தமிழ் எழுத்துரு பகுப்பி, ஒலி உணர்தல், தேடுபொறிகள், இயந்திர மொழிமாற்றம், தகவல் அகழ்தல் போன்றவை.
1. தமிழ் இணையத்தின் தற்போதைய நிலை: வலைப்பதிவு, சமூக வலைத்தளங்கள், விக்கிப்பீடியா, குரல் வலை போன்றவை.
1. தமிழ் தரவுத்தளங்கள்.
1. கணினி வழி தமிழ் கற்றல் மற்றும் கற்பித்தல் குறித்தான ஆய்வுகள்
1. தமிழ்க் கணினி சொல்லாக்க ஆய்வுகள்
1. கணினி வழி தமிழ்மொழி பகுப்பாய்தல் மற்றும் கணினிக்கு தமிழ் மொழியறிவு ஊட்டல் பற்றிய ஆய்வுகள்
# மொடையூர்

**மொடையூர்** தமிழ்நாட்டின் திருவண்ணாமலை மாவட்டம், போளூர் வட்டத்தில் தேவிகாபுரத்தில் இருந்து போளூர் செல்லும் சாலையில் 3-ஆவது கி.மீ. தொலைவில் உள்ள கிராமம். இக்கிராமத்தில் சாலையோரங்களில் ஐம்பதுக்கும் மேற்பட்ட கற்சிற்பக் கலைக்கூடங்கள் உள்ளன.  
இவ்வூர் சிற்பக்கலைஞர்கள் நிறைந்த ஊர்.
இவ்வூரில் சுமார் ஐம்பதுக்கும் மேற்பட்ட குடும்பங்கள் கற்சிற்பக் கலையை தங்கள் குலத் தொழிலாக கடந்த பத்து தலைமுறைகளாகச் செய்து வருகின்றனர். கருங்கல், பச்சைக்கல், கிரானைட் போன்ற கற்களைச் செதுக்கி பல்வேறு விதமான சிற்பங்களைச் செய்கிறார்கள். இவ்வூரில் செய்யப்படும் சிற்பங்கள் பல்வேறு நாடுகளுக்கு ஏற்றுமதியாகின்றன. எனினும் இத்தொழிலில் தற்போது இளைஞர்கள் அவ்வளவாக அக்கறை காட்டாததினால் எதிர்காலத்தில் இவ்வூரில் இத்தொழிலின் நிலை கேள்விக்குறியாக உள்ளது. சிற்பம் செய்யும்போது ஏற்படும் மண்துகள்களால் சிற்பக்கலைஞர்களின் உடல்நலனும் பாதிக்கப்படுகிறது என்பதும் அதற்குத் தகுந்த வழிகாட்டுதல் ஏதும் தற்போது இல்லை என்பதும் இங்கு குறிப்பிடத்தக்கது ஆகும்.
# நரசிங்கபுரம், திருவண்ணாமலை மாவட்டம்

திருவண்ணாமலை மாவட்டம் போளூர்வட்டம் தேவிகாபுரம் ஆரணி சாலையின் இடையில் அமைந்துள்ளது. இவ்வூரின் மக்களின் முக்கியத்தொழில் வேளாண்மையாகும். இவ்வூர் 15 ஆம் நுற்றாண்டி கல்வெட்டின்படி நரசிங்கநல்லுர், நரசிங்கப்பாடி என்று குறிப்பிடப்படுகிறது. இவ்வூரில் பல அரிய தொன்மைச் சின்னங்களைக்கொண்டு விளங்குகிறது. ஊரின் மேற்கே உள்ள கற்பலகையில் சதாசிவமகராயர் காலத்து (சக ஆண்டு 1482) அரிய கல்வெட்டு ஒன்று உள்ளது. இதில் முத்து லிங்கப்ப நாயக்கர் மகன் திருமலை நாயக்கர் என்பவர் நரசிங்கநல்லுரை ஒரு பாளையமாக உருவாக்கப்பட்டதைப் பற்றிய தகவல் குறிப்டப்பட்டுள்ளது. அதன் பல்குன்றக்கோட்டத்து முருகமங்கலம் பற்றைச் சார்ந்த தச்சூர் நாட்டில் உள்ள நரசிங்க நல்லுர் ஒரு பாளையமாக அறிவிக்கப்படுகிறது. இப்பாளையம் அனைத்து சாதியினரும் எந்தவிதமான வரியும் செலுத்தாமல் தங்கியிருக்கலாம் எனினும் 3 ஆண்டுகளுக்குப்பிறகு ஒவ்வொரு குடும்பமும் ஆண்டுக்கு 3 பணம் வரியாக தரவேண்டும் என்றும் சதாசிவ மகாராயருக்கு திருபுவனராயக்குழி என்றும் சம்புவராயஸ்பஞ்சாரியா என்ற பட்டமும் வழங்கிய செய்திகள் காணப்படுகின்றன. இவ்வூரில் சுமார் 500 வருட பழமை வாய்ந்த நரசிங்க பெருமாள் கோயில் ஒன்றும், சிவன் கோயில் ஒன்றும் உள்ளது. இவ்விரு கோயில்களிலும் சிலையின்றி சிதிலமடைந்து காணப்படுகிறது. ஊரின் நடுவே ஒரு பெரிய மண்டபம் சிலதமடைந்து காணப்படுகிறது. இது அக்காலத்தில் மக்களால் பெரிதும் பயன்படுத்தப்பட்ட இடமாக தெரிகிறது. இவ்வூரின் மேற்கே உள்ள சிறிய குன்று ஒன்றில் வடக்கு நோக்கிய விநாயர் ஆலயம் உள்ளது. இதன் எதிரே உள்ள படிக்கட்டு கல்லில் உள்ள கல்வெட்டு 11 ஆம் நூற்றாண்டைச் சேர்ந்தது. இதில் இக்கோயிலுக்கு 3000 குழி தானம் விடப்பட்ட செய்தி உள்ளது. நரசிங்கபுரம் மதுரா குப்பம் கிராமத்தில் 12 மற்றும் 14 ஆம் நுற்றாண்டைச் சேர்ந்த் 2 வீரக்கற்கள் காணப்படுகின்றன.
# மண்டகொளத்தூர்

**மண்டகொளத்தூர்** திருவண்ணாமலை மாவட்டம் போளூர் வட்டத்தில் சேத்துப்பட்டு போளூர் சாலையின் இடையில் உள்ள ஊர். பஞ்சபாண்டவர் தவம் புரிந்த பூமி என்று கருதப்படும் மண்டகொளத்தூர் ஒரு காலத்தில் பல்குன்றக் கோட்டத்தில் மண்ட குல நாடு என்ற பிரிவின் தலைமையிடமாக இருந்தது. இவ்வூரில் பஞ்சபாண்டவர் தவம் புரிந்த இடங்களில் 5 கோயில்கள் இருந்ததாக செவிவழிச் செய்தி கூறுகிறது. தற்போது தர்மர் தவம்புரிந்ததாகக் கருதப்படும் இடத்தில் உள்ள தர்மநாதீஸ்வரர் கோயில் மட்டும் காணப்படுகிறது.  
மண்டகொளத்தூரைச் சேர்ந்த பதஞ்சலி சாஸ்திரி என்பவர் சுதந்திர இந்தியாவின் இரண்டாவது (1951-54) உச்ச நீதிமன்றத் தலைமை நீதிபதியாக இருந்தவர் என்பது குறிப்பிடத்தக்கது.
# மண்டகொளத்தூர்

## சமண சமயம்

‘சமண ஊர்களின் ஜாபிதா’ எனும் கி.பி. 1819-ஆம் ஆண்டின் கையெழுத்துச் சுவடி சமண ஊர்களையும் கோயில்களையும் குறிப்பிடுகின்றது. அதில் இவ்வூரும் குறிப்பிடப்படுகின்றது.
# கொளக்கரவாடி

தமிழ்நாட்டின் திருவண்ணாமலை மாவட்டம் போளூர் வட்டத்தைச் சேர்ந்தது கொளக்கரவாடி ஆகும். இது குளக்கரை பாடி என்று தேவிகாபுரம் கல்வெட்டுகளில் குறிக்கப்படும். இவ்வூரில் உள்ள ஏரியின் கரையில் மேற்குப் பார்த்தவாறு 12 ஆம் நூற்றாண்டைச் சேர்ந்த ஒரு நடுகல்லும் ஊரில் தனியார் நிலத்தின் அருகில் ஒரு செக்குக் கல்லும் காணப்படுகின்றன. இச்செக்குக் கல்லில் உள்ள கல்வெட்டு 11 ஆம் நூற்றாண்டைச் சேர்ந்தது. இவ்வூரின் முக்கிய தொழில் விவசாயம்.
# முருகமங்கலம்

தமிழ்நாட்டின் திருவண்ணாமலை மாவட்டம் ஆரணி வட்டத்தில் தேவிகாபுரம் அருகில் அமைந்துள்ளது இவ்வூர். 15 ஆம் நுற்றாண்டைச் சேர்ந்த படைவீட்டு சீர்மையின் முக்கிய வருவாய் பிரிவாக முருகமங்கலம் இருந்தது. இது முருகமங்கலம் பற்று என்று அழைக்கப்பட்டது. படைவீடும் முருகமங்கலம் பற்றைச் சார்ந்த ஊராகும். இவ்வூரில் தான் ராஜகம்பீரன் மலை காணப்படுகிறது. இவ்வூரில் தேவிகாபுரம் கோயில் தொடர்புடைய ஒரு கல்வெட்டு காணப்படுகிறது. கற்களில் சூலம் பொறித்த பல கற்பலகைகள் இவ்வூரில் காணப்படுகின்றன. இவை சூலக்கற்கள் என்று அழைக்கப்படுகின்றன. சூலக்கல் என்பது சிவன் கோயிலுக்குத் தானமாக விடப்பட்ட நிலங்களின் எல்லையைக் குறிக்கும் சின்னமாகும். இவ்வூரில் உள்ள ஏரியில் ஏரி காத்த வீரனின் நடுகல் காணப்படுகிறது
# செய்யானந்தல்

**செய்யானந்தல்** திருவண்ணாமலை மாவட்டம் போளூர் வட்டத்தைச் சேர்ந்த ஓர் கிராமம். இவ்வூரில் ஒதுக்கப்பட்ட காடுகளின் நடுவே உள்ள 15 ஆம் நுற்றாண்டைச் சேர்ந்த ஒரு கல்வெட்டில், சேற்றுப்பட்டு சீமையைச் சேர்ந்த கர்னாம்பாடி கிராமத்தைச் சேர்ந்த விஜய ரகுநாத நாயக்கரின் முகவர் நாராயண நாயக்கர் என்பவர் தாம் நேசிக்கும் தேவிகாபுரம் பெரியநாயகி அம்மன் கோயிலில் காலைப் பூசை செய்ய நிலங்களைத் தானமாக வழங்கிய தகவல் பொறிக்கப்பட்டுள்ளது.
# பாரதி புடையெழுத்து

**பாரதி புடையெழுத்து** அல்லது **பாரதி பிரெயில்** எனப்படுவது லூயி பிரெயில் வடிவமைத்த ஆறு புள்ளி அமைப்பை அடிப்படையாகக் கொண்டு இந்திய மொழிகளுக்காக உருவாக்கப்பட்டுள்ள ஓர் புடையெழுத்து முறைமை ஆகும். ஆறு புள்ளிகள் மூன்று கிடைவரிசைகளாகவும் இரண்டு நெடு வரிசைகளாகவும் அமைக்கப்பட்டுள்ள அமைப்பு 64 எழுத்துருக்களை சார்பாள வல்லன. 1951ஆம் ஆண்டில் பெய்ரூத் நகரில் கூடிய கருத்தரங்கொன்றில் இந்தியா, பாக்கித்தான் மற்றும் இலங்கை நாடுகளில் வழங்கும் பெரும்பான்மையான மொழிகளை ஒலிப்புகளை அடிப்படையாகக் கொண்ட ஆறு புள்ளி அமைப்பை உருவாக்கும் கருத்தாக்கம் ஏற்பட்டது.  
இந்திய மொழிகள் அனைத்துமே ஒலிசார் எழுத்துருக்களை கொண்டிருப்பதால் அனைத்து மொழிகளுக்கும் பொதுவான ஓர் சீர்தரத்தை உருவாக்குது எளிதாக அமைந்தது. இந்திய மொழிகளில் புடையெழுத்து ஆவணங்கள் தயாரிக்க பாரதி பிரெயிலே இந்திய அரசால் பரிந்துரைக்கப்பட்டுள்ளது.  
இது அனைத்து இந்திய மொழிகளுக்கும் ஆங்கிலத்திற்கும் பொதுவானதாக உள்ளதால் பன்மொழி ஆவணங்களில் மொழி மாறுவதைக் குறிக்க குறியீடு இல்லாதது குறையாக உள்ளது. ஆனால் பெரும்பாலான ஆவணங்களில் ஆங்கிலமும் இந்தியமொழி ஒன்று மட்டுமே கலந்திருப்பதால் இவற்றை உள்ளடக்கம் கொண்டு பிரித்தறிய இயலும். ஆனால் இரு இந்திய மொழிகள் கலந்த ஆவணங்களில் இது கடினமாக இருக்கக் கூடும். இதற்கு தீர்வாக மொழி மாற்றங்களை பத்தி வாரியாகவோ பக்க வாரியாகவோ அமைத்திட பரிந்துரைக்கப்படுகிறது. ஆங்கில அமைப்பில் உள்ள வரிகளுக்கான சார்பாள்மை இல்லாததால் எழுத்து எழுத்தாக கற்க வேண்டியிருக்கும். இதனால் இந்திய மொழிகளுக்கான பயிற்சிக்காலம் கூடுதலாக வேண்டி உள்ளது.
# பாரதி புடையெழுத்து

## தமிழ் மொழிக்கான அமைப்பு

- தமிழ் பிரெய்ல்
# தேவிகாபுரம் நடுகற்கள்

போரில் வீரமரணம் எய்திய மறவர்களுக்கு நடுகல் வைத்து வணங்கும் வழக்கம் தமிழகத்தில் சங்ககாலத்திற்கு முன்பிருந்தே இருந்துவருகிறது. தொல்காப்பியத்தில் நடுகல் வைத்து வழிபடுவதற்குரிய இலக்கணம் வகுக்கப்பட்டிருக்கிறது. நடுகற்கள் தமிழகத்தின் பல பகுதிகளில் விரவிக் காணப்படுகின்றன. அவற்றில் திருவண்ணாமலை மாவட்டம் செங்கம் பகுதியிலிருந்து தர்மபுரி வரையிலும் மிக அதிக அளவு நடுகற்கள் காணப்படுகின்றன. தமிழகத்தில் மொத்தமுள்ள நடுகற்களில் இப்பகுதியில் மட்டும் 75 விழுக்காடு காணப்படுகின்றன.
தேவிகாபுரமும் அதைச் சுற்றியுள்ள நரசிங்கபுரம், தச்சாம்பாடி, முருகமங்கலம் போன்ற பகுதிகளிலும் தொன்மையான நடுகற்கள் காணப்படுகின்றன. இவற்றில் ஒவ்வொன்றும் ஒவ்வொரு வித வடிவத்தையும் அமைப்பையும் கொண்டுள்ளன.  
நடுகற்களின் காலம் மற்றும் அமைப்பின் அடிப்படையில் வேறுபடுத்தலாம். தேவிகாபுரத்தில் உள்ள நடுகற்களில் பெரும்பான்மையானவை 14/15 ஆம் நூற்றாண்டைச் சேர்ந்தவை. சில 12 ஆம் நூற்றாண்டைச் சேர்ந்தவை. நடுகற்களின் வகையைக் கொண்டு கீழ்க்கண்டவாறு பட்டியலிடலாம்.
தொறு நடுகல், சதிக்கல் ,வேடியப்பன் கோயில், ஏரிகாத்த வீரன் நடுகல்,அய்யனார் நடுகல், நவகண்டம்
# தேவிகாபுரம் நடுகற்கள்

## தொரு நடுகல்

கோயிலின் வாயிற்புறத்தே ஒரு நடுகல் உள்ளது. இதில் உள்ள வீரனின் வலக்கையில் ஒரு வாளும் இடக்கையில் கேடயமும் வைத்துள்ளார். அருகே ஒரு மாடு இவ்வீரனைப் பார்த்த வாறு அமைந்துள்ளது. இந்நடுகல் தொரு என்ற மாட்டுக்காக(நிரை கவர்தல் நிரை மீண்டல்) சண்டையிட்டு உயிர் நீத்த வீரனைக்குறிக்கும், இது 12 ஆம் நூற்றாண்டைச் சேர்ந்தது.
# தேவிகாபுரம் நடுகற்கள்

## அய்யனார் நடுகல்

கிழக்குநோக்கி அமைந்துள்ள இந்த நடுகல்லில் ஒரு வீரனின் சிற்பம் செதுக்கப்பட்டுள்ளது. அவன் தனது வலது காலை மடக்கியும் இடது காலை கீழே தொங்கவிட்டபடி கையில் வாளுடன் கம்பீரமாக காட்சிளிக்கிறான். இந்த ஐய்யனார் நடுகல் 15 ஆம் நூற்றாண்டைச் சேர்ந்த்து.
# தேவிகாபுரம் நடுகற்கள்

## வேடியப்பன் நடுகல்

தேவிகாபுரம் போளுர் செல்லும் சாலையில் வேடர் பறி மண்டபம் அருகே இந்நடுகல் உள்ளது. இந்நடுகல்லில் உள்ள வீரனின் வலக்கையில் ஒரு வாளும் இடக்கையில் ஒரு கேடயமும் உள்ளது. இது 15 ஆம் நூற்றாண்டைச் சேர்ந்தது. இதே போன்று மலையான்புறவடை – மொடையூர் செல்லும் சாலையில் உள்ளது. இதுவும் 15 ஆம் நூற்றாண்டைச் சேர்ந்தது. இதே போன்று முருகமங்கலம் ஏரிக்குள்ளும் ஒரு நடுகல் உள்ளது. இது ஏரியைக் காத்த போது ஏற்பட்ட சண்டையில் இறந்ததினால் அந்த வீரனுக்கு நடுகல் எடுக்கப்பட்டுள்ளது.
# தேவிகாபுரம் நடுகற்கள்

## சதிக்கல்

தேவிகாபுரம் அல்லிக்குளத்திற்கு அருகில் இந்நடுகல் உள்ளது. இந்நடுகல்லில் ஒரு ஆண், பெண் உருவச் சிலைகள் உள்ளன. இதை நோக்கும் போது வீரமணம் அடைந்த ஆணுடன் பெண்ணும் விட்டிருப்பதைக் குறிக்கிறது. . இது போன்ற நடுகற்கள் சதிக்கல் அல்லது தீப்பாய்ந்தாள் என்று அழைக்கப்பெற்று சில இடங்களில் கோயில் வழிபாடாகவே இருந்து வருகிறது. இது 14/15 ஆம் நூற்றாண்டைச் சேர்ந்தது. இதே போல கரட்டான் குளக்கரை செல்லும் சாலையின் இடது புறத்தில் உள்ள சதிக்கல் சிறு கோயில் போல கட்டி வழிபட்டு வருகின்றனர். இதுவும் 15 ஆம் நூற்றாண்டைச் சார்ந்ததாகும். அதே போல 18 ஆம் நூற்றாண்டுக் சதிக்கல் ஒன்று சேத்துப்பட்டு ரோட்டில் மரத்தடியில் உள்ளது.
# தேவிகாபுரம் நடுகற்கள்

## அய்யனார் நடுகல்

நிலத்தின் கரையோரம் உள்ள சப்பாத்திக் கள்ளி செடிகளுக்குள் மண்மூடி புதைந்துபோன நிலையில் இரண்டு நடுகற்கள் உள்ளன. இவை தற்போது மண்நீக்கி பார்வைக்கு கொண்டுவரப்பட்டுள்ளது. இதில் இடப்புறம் உள்ள நடுகல்லில் ஒரு வீரன் யானை மீதமர்ந்த நிலையில் உள்ளார். இது அய்யனார் சிலை போலவும் காட்சியளிக்கிறது. மற்றொன்றில் ஆண் பெண் என இரண்டு உருவங்கள் காணப்படுகின்றன. இவற்றில் ஆண் தன் கையில் வாள் வைத்துள்ளார். பெண் தனது வலது கையில் குழந்தையை வைத்துள்ளது போன்ற சிற்பம் உள்ளது. கையில் குழந்தை போன்ற சிற்பம் உள்ளது மிகச் சிறப்புவாய்ந்தது மட்டுமல்லாது அரியவகை நடுகல் வகையாகவும் உள்ளது. வீரன் இறந்த பிறகு அவது மனைவியும் குழந்தையும் உடன் உயிர்விட்டிருப்பதை இந்நடுகல் காட்டுகிறது. இவ்விரு நடுகற்களைப்பற்றி மேலும் விரிவாக ஆய்வு செய்யப்படவேண்டும்.
# தேவிகாபுரம் நடுகற்கள்

## நவகண்டம்

தேவரடியார் குளக்கரையின் தெற்குக்கரையில் மேற்குப் பார்த்த வண்ணம் ஒரு நடுகல்லும் ஒருபெண் தெய்வ சிலையும் உள்ளது. இந்நடுகல்லில் உள்ள வீரன் தன் வலது கையால் தன் தலையைக் வெட்டிக்கொள்வது போன்று அமைக்கப்பட்டுள்ளது. இவ்வகையான நடுகற்களுக்கு நவகண்டம் என்று குறிப்பிடுகின்றனர். இந்நடுகல்லில் உள்ள வீரன் போரில் வெற்றி பெற்றால் தன் தலையையே காணிக்கையாகச் செலுத்துவதாகக் கடவுளிடம் வேண்டிக்கொண்டு அதன்படி வெற்றி பெற்ற பிறகு தன் தலையை வெட்டிக் காணிக்கையை நிறைவேற்றுவது போன்ற காட்சியாகும் இக்காட்சிப் பற்றிய செய்தி சிலப்பதிகாரம் மற்றும் கலிங்கத்துப்பரணியில் இடம் பெற்றுள்ளது. இந்நடுகல் 14/15 ஆம் நூற்றாண்டைச் சார்ந்ததாகும்.
# தேவிகாபுரம் நடுகற்கள்

## குதிரை வீரன் நடுகல்

தேவிகாபுரத்தில் உள்ள ஊர்க்காளியம்மன் கோயில் தென்புறத்தில் உள்ள பழைய இடிந்த கோயிலின் அருகில் ஒரு நடுகல் உள்ளது. இந்நடுகல்லில் குதிரை மீது அமர்ந்து போர்செய்யும் ஒரு வீரனின் சிற்பம் மிக அழகாக நேர்த்தியாக வடிக்கப்பட்டுள்ளது. இதில் பாய்ந்தோடும் குதிரையில் விசைகொண்டு தாக்குவதற்கு தலை சாய்த்தவாறு வீரன் சிற்பம் செதுக்கப்பட்டுள்ளது. குதிரையின் இரண்டு பக்கத்திலும் பெண் உருவம் பொறிக்கப்பட்டுள்ளது. இது இரண்டு மனைவியரைக்கொண்ட வீரனின் கல்லாகும். இது 14/15 ஆம் நுற்றாண்டைச் சேர்ந்த நடுகல் ஆகும். இதன் அருகிகே பூமிக்குள் புதைந்துபோயுள்ள கல்கட்டங்கள், மட்பாண்டங்கள் ஆங்காங்கே தெரிகின்றன. இவற்றை நோக்கும் போது இவ்விடம் ஒரு காலத்தில் குடியிருப்பாக இருந்த இடம் என்று தெரிகிறது.
# தேவிகாபுரம் நடுகற்கள்

## குளக்கரவாடி நடுகல்

குளக்கரவாடி ஏரியின் கரையில் மேற்கு பக்கம் பார்த்த நடுகல் ஒன்று உள்ளது. இதில் உள்ள வீரனின் கையில் வில் அம்பும் முதுகில் அம்பரா துணியுடன்(அம்பு அறாத துணி – எடுக்க எடுக்க குறையாத அம்புகள் உடைய துணி) காணப்படுகிறது. சோழர் காலத்தைச் சேர்ந்த இந்நடுகல் 12ம் நூற்றாண்டைச் சார்ந்தது.
# தேவிகாபுரம் நடுகற்கள்

## ராவுத்தன் குளக்கரை நடுகல்

தேவிகாபுரம் கோயில் கல்வெட்டுகளில் இக்குளம் சிங்கை ராவுத்தன் தாங்கல் என்று குறிப்பிடப்பட்டுள்ளது. இது தற்போது நரசி்ங்கபுரம் மதுரா குப்பம் கிராம எல்லையில் மலையன் புறவடைக்கு அருகில் உள்ளது. இந்நடுகல்லில் வீரனின் வலது கையில் நீளமான போர்வாளைத் தலைக்கு மேல் ஓங்கியும் இடது கையில் கேடயத்தைப் பிடித்துக்கொண்டும் உள்ளபடி வீரம் செறிந்தவனாகப் செதுக்கப்பட்டிருக்கிறான். வீரனின் தலையில் உள்ள தலைப்பாகையைச் சுற்றிலும் சிகுரு போன்ற ஒரு தலையணி காணப்படுகிறது. இந்த சிகுரு போன்ற அமைப்பு விஜயநகர பேரரசுக்கால சிலைகளில் காட்டப்பட்டுள்ளதால் இந்நடுகல்லும் விஜயநகர பேரரசு காலத்தைச் சேர்ந்தவை எனக் கொள்ளலாம்.
# தேவிகாபுரம் நடுகற்கள்

## குப்பம் நடுகல்

வீரன் தனது இடது பக்கம் நோக்கி இடது கையில் ஒரு வில்லைப் பிடித்து வலது கையில் ஓர் அம்பைப் பற்றி எய்வது போது சிற்பம் செதுக்கப்பட்டுள்ளது. வீரனின் தலையில் தலைப்பாகையும், இடையில் ஒர் ஆடையும் ஒரு வாளும் செருகியிருப்பது போன்ற வீரம் மிக்க நடுகல்லாக உள்ளது. இந்நடுகல்லை ஆய்வு செய்த முன்னாள் வேலூர் அருங்காட்சிய காப்பாட்சியாளர் காந்தி, இந்நடுகல்லின் காலம் கி.பி. 10 ஆம் நூற்றாண்டைச் சேர்ந்தது என்று குறிப்பிட்டுள்ளார்.
# இசையரங்கு இன்னிசைக் கோவை

**** என்பது 1969இல் தேவநேயப்பாவாணரால் இயற்றப்பட்டதும் முகவை மாவட்டம் பறம்புக்குடியில் நிகழ்ந்த உலகத் தமிழ் மாநாட்டில் வேழத்திருமகள் என்னும் கசலட்சுமியாரால் பாடப்பட்டதும் ஆன இசைப்பாடல் சுவடியே ஆகும்.  
31 பக்கங்களை உடைய இச்சுவடியில், 34 இசைப்பாடல்கள் இடம்பெற்றுள்ளன. அதில் 20 பாடல்களுக்கு இசைமெட்டுகள் கட்டப்பட்டுள்ளது. ஒரே ஒரு பாடலை (21) இசைந்த மெட்டில் பாடுக என்ற குறிப்புள்ளது. எஞ்சிய பாடல்களுக்குப் பண்ணும், தாளமும் குறிக்கப்பட்டுள்ளன.  
'ஆதி' முன்னை எனவும், 'மோகனம்' முல்லை எனவும், 'சாப்பு' இரட்டை எனவும்,
'ரூபகம்' ஈரொற்று எனவும் பண்ணும், தாளமும் தமிழாக்கம் பெற்றுள்ளள.
# இசையரங்கு இன்னிசைக் கோவை

## சில பக்கங்கள்

<poem>
தமிழா உன்றன் முன்னவனே
தலையாய் வாழ்ந்த தென்னவனே (பக்கம்-4)
</poem>  
*சுரையாழ அம்மி மிதப்ப* என்னும் மொழிமாற்றுப் பொருள்கோளை, தமிழ்நாட்டின் நிலைக்கு எடுத்துக்காட்டுகிறார்.
<poem>
சிறிது கற்றோர் பெருகி வாழ,
பெரிது கற்றோர் சிறுகி வீழலை (பக்கம்-15)
</poem>  
<poem>
தமிழனுக்கு இணையில்லை உலகில்,
தாய்மொழி பேணாமைக்கு என்பது சுவையான முரண் (பக்கம்-19)  
கற்றவரே தமிழைக் காட்டிக் கொடுத்து நின்றார்
கல்லாத பேதரே தமிழ்க் காவலராகி வென்றார் (பக்கம்-24)
</poem>
# இணைச் சட்டம் (நூல்)

**இணைச் சட்டம்** (உபாகமம்) (*Deuteronomy*) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) ஐந்தாவது நூலாக இடம்பெறுவதாகும். மொத்தம் 34 அதிகாரங்களை கொண்டுள்ளது.
# இணைச் சட்டம் (நூல்)

## நூல் பெயர்

"இணைச் சட்டம்" என்னும் இத்திருநூல் இசுரயேல் மக்கள் பாலை நிலத்தில் நெடும் பயணம் செய்து, கானான் நாட்டில் நுழைவதற்குச் சற்றுமுன், அவர்களுக்கு மோசே வழங்கிய பேருரைகளின் தொகுப்பாக அமைந்துள்ளது.  
இந்நூல் எழுதப்பட்ட மூல மொழியாகிய எபிரேயத்தில் "Devarim" அதாவது "சொற்பொழிவுகள்" என்பது முதல் சொல்லாக உள்ளது. எனவே அப்பெயரும் இந்நூலுக்கு உண்டு. கிரேக்க விவிலியத்தில் இந்நூலின் பெயர் "deuteronomion" (Δευτερονόμιον = இரண்டாம் சட்டத்தொகுப்பு) என்பதாகும்.
# இணைச் சட்டம் (நூல்)

## மையக் கருத்துகள்

இந்நூலில் தரப்பட்டுள்ள செய்திகளாவன:  
1) கடந்த நாற்பதாண்டுகளில் நிறைவேறிய சிறப்பான நிகழ்ச்சிகளை மக்களுக்கு மோசே நினைவுறுத்துகையில் பாலை நிலத்தின் வழியாகக் கடவுள் அவர்களை எவ்வாறு வழிநடத்தினார் என்றும் அவருக்கு அவர்கள் எவ்வாறு பணிந்து நடக்க வேண்டும் என்றும் அவர்களுக்கு உணர்த்துகிறார்.  
2) பத்துக் கட்டளைகளையும் சிறப்பாக முதற் கட்டளையையும் அவர்கள் பின்பற்றி, ஆண்டவருக்கு மட்டுமே அவர்கள் ஊழியம் செய்ய வேண்டுமென்று மோசே வற்புறுத்துகிறார். மேலும் வாக்களிக்கப்பட்ட நாட்டில் இசுரயேலரின் வாழ்க்கைத் தடமாக இருக்க வேண்டிய பல்வேறு சட்டங்களை நினைவூட்டுகிறார்.  
3) அவர்களோடு கடவுள் செய்துகொண்டுள்ள உடன்படிக்கையை நினைவுறுத்தி அதன் நிபந்தனைகளை அவர்கள் நிறைவேற்றுமாறு அவர்களை அழைக்கிறார்.  
4) இறைமக்களின் அடுத்த தலைவராக யோசுவாவை அவர் ஏற்படுத்துகின்றார். இறுதியாக, கடவுளின் உண்மைத் தன்மையைப் போற்றிப் புகழ்ப்பா ஒன்று பாடி, இசுரயேல் குலங்களுக்கு ஆசி வழங்கியபின், யோர்தான் ஆற்றுக்குக் கிழக்கே மோவாபு நாட்டில் இறக்கின்றார்.  
கடவுள் இசுரயேல் மக்கள் மீது பேரன்பு கொண்டு, அவர்களுக்கு விடுதலை அளித்துத் தம் ஆசியை வழங்குகிறார். இதனை அவர்தம் மக்களும் நினைவில் கொண்டு அவர்மீது அன்பு கூர்ந்து அவரைப் பணிந்தால் அவர்கள் வாழ்வைப் பெற்று அவர்தம் ஆசியைத் தொடர்ந்து பெறுவர் என்பதே இந்நூலின் மையக் கருத்து ஆகும். "கட்டளைகளுள் முதன்மையானது எது?" என்ற வினாவிற்கு இயேசு கிறிஸ்து தந்த விடை இந்நூலின் (6:4-6) இடம் பெற்றுள்ளது சிறப்புக்குரியது.
# இணைச் சட்டம் (நூல்)

## நூலில் ஒருமையும் பன்மையும்

எபிரேய மூலத்தில் ஒருமையும் (நீ, உன்...) பன்மையும் (நீங்கள், உங்கள்...) கலந்து காணப்படுகின்றன. ஆயினும் இந்நூலின் தமிழ்ப் பெயர்ப்பில் பொருள் இலக்கண அமைதிக்கேற்ப அவை முறைப்படுத்தப்பட்டுள்ளன.
# இணைச் சட்டம் (நூல்)

## இணைச் சட்டம் - நூலின் பிரிவுகள்

| பொருளடக்கம் | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1) மோசேயின் முதல் பேருரை | 1:1 - 4:49 | 269 - 275 |  |
| 2) மோசேயின் இரண்டாம் பேருரை
அ) பத்துக் கட்டளைகள்  
ஆ) சட்டங்கள், நியமங்கள், எச்சரிப்புகள் | 5:1 - 26:19
5:1 - 10:22  
11:1 - 26:19 | 275 - 307
275 - 285  
285 -307 |  |
| 3) கானான் நாட்டில் நுழைவதற்கான அறிவுரைகள் | 27:1 - 28:68 | 307 - 313 |  |
| 4) உடன்படிக்கையைப் புதுப்பித்தல் | 29:1 - 30:20 | 313 - 316 |  |
| 5) மோசேயின் இறுதி மொழிகள் | 31:1 - 33:29 | 316 - 324 |  |
| 6) மோசேயின் இறப்பு | 34:1-12 | 324 | } |
# அண்டர்

**அண்டர்** என்போர் சங்க கால நாட்டுமக்களில் ஆயர்(இடையர்) குடியை சேர்ந்த மக்கள் ஆவர். **குதிரைமீது சென்று ஆனிரைகளை மேய்த்தவர்கள்.**  
- அண்டர் குடிமக்கள் சிறந்த குதிரை வீரர்கள்.
- அண்டர் எருதுகளைக் கயிற்றில் பிணைத்து ஓட்டிச் செல்வர்.
- நள்ளி நாட்டுக் காடுகளில் அண்டர் குடிமக்கள் வாழ்ந்தனர். குதிரை மீது ஏறி ஆனிரை மேய்ப்பது இவர்கள் தொழில். இவர்கள் வழங்கும் நெய் மிகச் சிறந்தது.
- மாஅல் யமுனைத் துறையில் அண்டர் மகளிர் ஆடைக்காக மரத்தை மிதித்துக் கிளைகளை வளைத்துத் தந்தான்.
- அண்டர்மகன் குறுவழுதியார் சங்க காலப் புலவர்களில் ஒருவர்.
# அதுர்ஸ்

***அதுர்ஸ்*** (; *நடுக்கம்*) என்பது 2010-ம் ஆண்டு வெளிவந்த தெலுங்கு மொழித் திரைப்படமாகும். இத்திரைப்படத்தில் ஜூனியர் என்டிஆர், நயன்தாரா மற்றும் சீலா நடித்துள்ளனர். இத்திரைப்படத்தை வி. வி. விநாயக் இயக்கியுள்ளார். இத்திரைப்படத்திற்கு தேவி ஸ்ரீ பிரசாத் இசையமைத்துள்ளார். இத்திரைப்படம் "ஜுட்வா நம்பர் - 1" என்ற பெயரில் மொழிபெயர்ப்பு செய்யப்பட்டது.
# அதுர்ஸ்

## கதைச் சுருக்கம்

இரட்டப்பிறவிகளான நரசிம்மாவும், நரசிம்மாசாரியும் (ஜூனியர் என்டிஆர்) பிறப்பின் போதே பிரிக்கப்படுகின்றனர். நரசிம்மா அவருடைய தாயாரால் வளர்க்கப்பட்டு ஒரு காவல் அதிகாரியின் கீழ் பணி செய்கிறார். சாரி ஒரு அய்யங்கார் குடும்பத்தால், மிகவும் ஆச்சாரமாக வளர்க்கப்படுக்றார். இந்நிலையில் ஆசிஷ் வித்யார்த்தியும், மஹேஷ் மஞ்ச்ரேக்கரும் இரானுவ விஞ்ஞானியின் (ஜூனியர் என்டிஆரின் தந்தை) குடும்பத்தைத் தேடுகிறார். அதன் பிறகு நடக்கும் விடயங்களை அழகாக சொல்லியிருக்கிறார் விநாயக்.
# அதுர்ஸ்

## நடிப்பு

- ஜூனியர் என்டிஆர் - நரசிம்மாவாகவும் / நரசிம்மாச்சாரிவாகவும்
- நயன்தாரா - சந்தரகலாவாக (சந்து)
- சீலா - நந்துவாக
- பிரம்மானந்தம் - பட்டாச்சார்யாவாக (பட்டு)
- சாயாஜி சிண்டே
- ஆஷிஷ் வித்யார்த்தி
# அதுர்ஸ்

## வெளியீடு

இத்திரைப்படம் ஏப்ரல், 23 2008-ம் ஆண்டு வெளியானது. இத்திரைப்படம் "ஜுட்வா நம்பர். 1" என்ற பெயரில் இந்தியில் மொழிபெயர்க்கப்பட்டது.
# அதுர்ஸ்

## பாடல்

டிசம்பர் 3, 2009 இத்திரைப்பட பாடல் வெளியானது.
# சீலா

**சீலா** ஒரு தமிழ்த் திரைப்பட நடிகை ஆவார். இவர் நந்தா மற்றும் வீராசாமி போன்ற திரைப்படங்களில் நடித்ததிற்காக அறியப்பட்டார். இவர் சுமார் 20க்கும் மேற்பட்ட திரைப்படங்களில் குழந்தை நட்சத்திரமாக நடித்துள்ளார்.
# சீலா

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 1996 | *பூவே உனக்காக* | தமிழ் மொழி | குழந்தை நட்சத்திரம் |  |
| 2001 | *நந்தா* | சித்ரா | தமிழ் | குழந்தை நட்சத்திரம் |
| *டும் டும் டும்* | தமிழ் | குழந்தை நட்சத்திரம் |  |  |
| 2006 | *இளவட்டம்* | லக்ஷ்மி | தமிழ் |  |
| *சீதாகொக்க சிலுக்கா* | தெலுங்கு |  |  |  |
| 2007 | *வீராசாமி* | செந்தமிழ் | தமிழ் |  |
| *ராஜூ பாய்* | அஞ்சலி | தெலுங்கு |  |  |
| *சீனா தானா 001* | பிரியா | தமிழ் |  |  |
| *ஹலோ ப்ரேமிஸ்தாரா* | நந்தினி | தெலுங்கு |  |  |
| *மாயாபசார்* | மாயா | மலையாளம் |  |  |
| *கண்ணா* | அண்ணபூரனி ரகுநாதன் | தமிழ் |  |  |
| 2008 | *வேதா* | வேதா | தமிழ் |  |
| *பருகு* | மீனாக்ஷி நீலகணடன் | தெலுங்கு |  |  |
| 2009 | *மஸ்கா* | மஞ்சு சிம்ஹாச்சலம் | தெலுங்கு |  |
| *ப்ரேம் கஹானி* | சந்தியா | கன்னடம் |  |  |
| 2010 | *அதுர்ஸ்* | இந்து | தெலுங்கு |  |
| *தன்தொன்னி* | ஹெலன் | மலையாளம் |  |  |
| *மேக்அப் மேன்* | சூர்யா | மலையாளம் |  |  |
| 2011 | *பரம் வீர் சக்ரா* | சீலா | தெலுங்கு |  |
# கலசக்காடு ஆ மீட்டான் கல்வெட்டு

புதுக்கோட்டைக்கு அருகில் உள்ள கலசக்காடு என்னுமிடத்தில் தாமிழி எழுத்துக் கல்வெட்டு 2012 ஆம் ஆண்டு கண்டுபிடிக்கப்பட்டு, அந்தக் கல் இப்போது தஞ்சைப் பல்கலைக் கழத் தொல்லியல் துறையின் பாதுகாப்பில் உள்ளது. கண்டறிந்தவர் தஞ்சைப் பல்கலைக் கழக ஆய்வு மாணவர் தங்கதுரை.
இந்தக் கல்வெட்டிலுள்ள வரிகளில் காணப்படும் எழுத்துக்களை ஆய்வாளர்கள் அடியில் காணுமாறு படிக்கின்றனர்.  
- 1. கோவெண் கட்டி[றை/ணை] நெதிரா
- 2. நை தாலன் கோளூர் வல்லாகோட்
- 3. ஆ சேர ஈதாது ஏ[வ] ஆதணி[ய] நாரு
- 4. ஆ[சி]ரிக படை தாணையன் கண்ட
- 5. குமாரன் கல்
# கலசக்காடு ஆ மீட்டான் கல்வெட்டு

## செய்திகள்

- வெண்காடு என்னும் ஊரை ஆண்ட அரசன் **கோ வெண்காட்டு இறை** என்று குறிப்பிடப்படுகிறான்.
- இவன் பெயர் தாலன் இது இந்தப் பெயருக்கு முன்னால் இருக்கும் எழுத்து சரியாகப் படிக்கப்படும்போது **ஆலன்** என்பது தெரியவரும்.
- கோளூர் மன்னன் வல்லாகோள் செய்தான்.
- இதனை மீட்டவன் பெயர் **குமாரன்**. இவனுக்கு இந்த நடுகல் நாட்டப்பட்டு எழுத்துக்கள் பொறிக்கப்பட்டுள்ளன. குமாரன் என்னும் சொல் சங்க இலக்கியங்களில் இல்லை. குமரன் என்னும் சொல் சிலப்பதிகாரம், மணிமேகலை ஆகிய நூல்களில் பயின்றுவருகின்றன.
- இவன் வெண்காட்டிறை எனப்பட்ட அரசனின் படைதாணையன்
# கலசக்காடு ஆ மீட்டான் கல்வெட்டு

## ஆகோள்

சங்க இலக்கியங்களில் வெட்சித் திணை, கரந்தைத் திணை போன்ற திணைகள் ஆநிரை கவர்தல், ஆநீரை மீட்டல் போன்ற போர் முறைகளை கூறுகின்றன. இந்த இரண்டு போர்களிலும் வீர மரணம் அடைந்தவர்களைப் போற்றும் வகையில் நடுகற்கள் நடப்பட்டன. அவற்றுள் ஆகோள் என்ற எழுத்துக்கள் பொறிக்கப்பட்டிருக்கும். இதிலும் அது காணப்படுவதால் இதில் குறிப்பிடப்படும் வீரன் வெட்சிப்போரிலோ கரந்தைப்போரிலோ இறந்திருக்க வேண்டும் என்று தெரிகிறது.
# கலசக்காடு ஆ மீட்டான் கல்வெட்டு

## வீரனும் காலமும்

இந்த ஆகோள் கல்வெட்டு "பொன் கொங்கர் வின்னக்கோன்" என்ற சங்ககால அரசனின் ஆட்சியின் கீழ் நடந்த ஆகோளின் போது இறந்த கானங்கி குமரன் என்ற அடவனாற்றுப் படை வீரனுக்காக எழுப்பப்பட்டது. இதன் எழுத்தமைதியை கொண்டு இது கிபி. இரண்டாம் நூற்றாண்டினது என்று தமிழக தொல்லியல் துறையினர் கணித்துள்ளனர். இந்த விண்ணக்கோன் என்ர அரசன் கோ வெண்கட்டி என்ர அரச்னுக்குப் பின் ஆண்டவன். அதனால் இந்த இரண்டு அரசர்களின் கால்ததை கணிப்பத்ற்கும் இக்கல்வெட்டு உதவியாய் அமைகிறது.
# கலசக்காடு ஆ மீட்டான் கல்வெட்டு

## கல்லும் கோட்டையும்

இக்கல் 2 அடி நீளமும் 2 அடி உயரமும் 10 செமீ பருமனும் கொண்டுள்ளது. இது கி.பி. 2ஆம் நூற்றாண்டு தமிழ் பிராமி எழுத்துக்களால் எழுதப்படுளது. இக்கல் கண்டறியப்பட்ட இடம் தற்போது பொதுமக்கள் துணி துவைக்கும் இடமாக இருக்கிறது. இக்கல்லின் பக்கம் ஒரு கோட்டை இருக்கலாம் என்பதும் அக்கோட்டையின் ஆதிக்கம் 40 ஏக்கர் நிலப்பரப்பு பரந்திருக்கலாம் என்பதும் அதில் இக்கல்வெட்டு உள்ள பகுதியும் படை திரட்டும் இடமாக அமைந்திருக்கலாம் என்பதும் ஆராய்ச்சியாளர் கருத்து.
# கலசக்காடு ஆ மீட்டான் கல்வெட்டு

## இதனையும் காண்க

- பண்டைய இந்தியக் கல்வெட்டுக்கள்
# கலசக்காடு ஆ மீட்டான் கல்வெட்டு

## மூலம்

- http://www.deccanchronicle.com/channels/cities/others/2nd-century-hero-stone-discovered-394
- http://www.thehindu.com/news/states/tamil-nadu/article3662994.ece
- /சங்க கால மறவர் கல் (பொ.ஆ.மு 400 - பொ.ஆ.மு 300)
# பிருந்தாவனம்

**பிருந்தாவனம்** (Vrindavan; Hindi: वृन्दावन) உத்திரப்பிரதேச மாநிலத்தில், மதுரா மாவட்டத்தில் அமைந்துள்ள ஓரிடமாகும். இது இந்துக்களின் புனித இடமாக வழிபடப்படுகிறது. இதிகாசமான மகாபாரதத்தில் குறிப்பிடப்படும் கடவுளான கிருஷ்ணன் குழந்தைப் பருவத்தில் பல அற்புதத் திருவிளையாடல்களை நிகழ்த்திய இடம் இது. கண்ணனின் இளமைக் கால வாழ்க்கையோடும் தொடர்புடைய இடங்களின் பரப்பு மொத்தமாக `விரஜபூமி' என்று அழைக்கப்படுகிறது. வட நாட்டில் உத்தரபிரதேச மாநிலத்தில் இதன் பெரும் பகுதி உள்ளது. சில பகுதிகள் அதன் அண்டை மாநிலங்களான ராஜஸ்தான் மற்றும் அரியானாவிலும் அமைந்துள்ளன. இங்கு ராதை மற்றும் கிருஷ்ணரின் வழிபாட்டுக்கென அர்ப்பணிக்கப்பட்ட கோயில் நூற்றுக்கணக்கான கோயில்கள் உள்ளன. இங்கு இந்துமத குறிப்பாக வைணவம், கௌடிய வைணவ மத பழக்கவழக்கங்கள் கடைபிடிக்கப்படுகின்றன.
# பிருந்தாவனம்

## பெயர்க் காரணம்

பிருந்தாவன நகரம், பண்டைய காலத்தில் துளசிச் செடிகள் நிறைந்த காடாக இருந்ததால் இப்பெயர் பெற்றது. சமஸ்கிருத மொழியில் *பிருந்தா* என்றால் *துளசி* எனவும் வனம் என்றால் *காடு* எனவும் பொருள். இன்றுமிப்பகுதியிலுள்ள *நிதிவனம்* மற்றும் *சேவாகஞ்ச்* இரண்டும் துளசிச் செடிகள் நிறைந்து காணப்படுகின்றன.
# பிருந்தாவனம்

## கிருஷ்ண ஜென்ம பூமி

டில்லியில் இருந்து ஆக்ரா செல்லும் வழியில் அமைந்த மதுராவைச் சுற்றியுள்ள பகுதிகளான கோகுலம் (ஆயர்பாடி), பிருந்தாவனம், கோவர்த்தனம் ஆகிய மூன்று இடங்களையும் இணைத்து, "கிருஷ்ண ஜென்மபூமி'’ அல்லது விரஜபூமி என்கின்றனர். இவை முக்கோணவடிவில் அமைந்துள்ளன. ஆழ்வார்கள் இத்தலங்களை மங்களாசாசனம் செய்துள்ளனர். மதுராவில் கிருஷ்ணர் பிறந்த சிறைச்சாலை இருந்த இடத்தில் உள்ள கோயிலுக்கு, கேசவ தேவ் கோயில் என்று பெயரிட்டுள்ளனர். இங்கு ஓடும் யமுனை நதி கங்கையைப் போன்று புனிதமானதாக வணங்கப்படுகிறது. இந்த நதியை, "தூய பெருநீர் யமுனை' என்று திருப்பாவையில் ஆண்டாள் குறிப்பிடுகிறாள். மதுராவிற்குச் சற்று வடமேற்கில் சுமார் 11 கி.மீ. தொலைவில் பிருந்தாவனம் உள்ளது.  
பிருந்தாவனத்தில் பனிரெண்டு காடுகள் உள்ளன. இவற்றுள் ஏழு வனங்கள் யமுனையின் மேற்குக் கரையிலும் ஐந்து கிழக்குக் கரையிலும் உள்ளன.  
1. மகாவனம்
1. காம்யகவனம்
1. மதுவனம்
1. தாளவனம்
1. குமுத வனம்
1. பாண்டிரவனம்
1. பிருந்தாவனம்
1. கதிரவனம்
1. லோஹவனம்
1. பத்ராவனம்
1. பகுளாவனம்
1. வில்வவனம்
# பிருந்தாவனம்

## வரலாறு

பிருந்தாவனத்தில் நூற்றுக்கணக்கான பழைய மற்றும் நவீன ஆலயங்களும், காண வேண்டிய இடங்களும் பல உள்ளன. கேசீகாட், காளிய மதன்காட், சீர்காட், ரமண்ரேதீ, வம்சீவட், சேவாகுஞ்ச், நிதிவனம், பாங்கே விஹாரி மந்திர், ராதா ரமண் மந்திர், கோவிந்தஜி மந்திரி. ஆகியன அவற்றுள் சிலவாகும். இதில் கோவிந்த தேவ் மந்திர் எனப்படுவது பொ.ஊ. 1590 இல் கட்டப்பட்டதாகும்.
பிருந்தாவன் பொ.ஊ. 16 ஆம் நூற்றாண்டு வரை காடுகளுக்கிடையே மறைந்திருந்ததாகவும் 1515-இல் சைதன்யர் என்ற புனிதர் கிருஷ்ணர் தொடர்புடைய இடங்களை எல்லாம் காணவேண்டும் என்ற நோக்கத்தோடு வந்தபோது பிருந்தாவனத்தைக் கண்டறிந்ததார். கிருஷ்ணரின் மீது தெய்வீகக் காதல் கொண்ட ஆண்மீக நோக்குடன் பிருந்தாவனத்தின் வெவ்வேறு புனித இடங்களில் அலைந்து திரிந்து அவரது ஆன்ம சக்தி மூலன் இதனைக் கண்டறிந்தார் என நம்பப்படுகிறது. கடந்த 250 ஆண்டுகளில், நகரமயமாக்கலின் விளைவாக பிருந்தாவனத்தின் காடுகள் அழிக்கப்பட்டு வருகின்றன. காடுகளில் ஒரு சில இடங்களைத் தவிர மற்றவை எல்லாம் உள்ளூர் வாசிகள் மற்றும் அடுக்குமாடிக் குடியிருப்புகளால் குறைந்து வருகின்றன. கால்நடைகளைத் தவிர இக்காடுகளில் மயில்கள், குரங்குகள் மற்றும் பல்வேறு பறவை இனங்கள் காணப்படுகின்றன. ஒரு சில இடங்களைத் தவிர குரங்குகள், மாடுகள் ஆகியவற்றை கிட்டத்தட்ட எல்லா இடங்களிலும் காணலாம்.
# பிருந்தாவனம்

## பரிக்ரமா எனப்படும் சுற்று வழிபாடு

கிருஷ்ணன் அவதரித்த மதுரா, ராதை அவதரித்த பர்ஸானா, ஆயர் பாடியான கோகுலம் எல்லாம் `விரஜ பூமி'யில் உள்ளன. இந்த `விரஜ பூமி' சுமாராக 285 கி.மீ. சுற்றளவு கொண்டது. இதை வலமாகக் சுற்றி வருவது, `விரஜ பரிக்ரமா' எனப்படும். இதில் பெரிய சிறிய பாதைகள் உண்டு. இப்படி வலம் வர இயலாதவர்கள் கோவர்தன மலையை வலம் வந்து வணங்குவர். உடலளவில் அதற்கும் முடியாதவர்கள், மதுரா அல்லது பிருந்தாவனத்தை வலம் வருவதும் உண்டு. பக்தர்கள் அனைவரும் இதில் ஈடுபடுகிறார்கள் என்ற போதிலும், நிம்பார்க்கர் மற்றும் வல்லபர் மரபைச் சேர்ந்த வைணவ அடியார்கள், `பரிக்ரமா'வை முக்கியமாகக் கருதுகிறார்கள். கிருஷ்ண ஜன்மாஷ்டமியன்று பிருந்தாவனம் சென்று சேர இதைச் செய்கிறார்கள். பெரிய பாதை வழியாகச் சென்று இதை முடிக்கச் சுமார் இரண்டு மாதங்கள் வரை கூட ஆகலாம்.
# ஜூனியர் என்டிஆர்

**நந்தமூரி தாரக ராமாராவ்** (பிறப்பு 20, 1983), பெரும்பாலும் **ஜூனியர் என்டிஆர்**, என்று அறியப்படும் இவர், தெலுங்குத் திரைப்பட நடிகர், குச்சிப்புடி நடன கலைஞர், மற்றும் பின்னணிப் பாடகர். இவர் முன்னாள் ஆந்திரப் பிரதேச முதல்வர் என். டி. ராமாராவுடைய பேரன் ஆவார். தாரக் தன்னுடைய சிறுவயதில் நடித்த, *பிரம்ம ரிஷி விஷ்வாமித்ரா* (1991) மற்றும் *இராமாயணம்* (1997) திரைப்படத்திற்காக சிறந்த குழந்தை நட்சத்திரத்திற்கான விருதை 1998 ஆம் ஆண்டு பெற்றார்.  
ஐந்து வருடங்களுக்குப் பின்னர், இவர் *நின்னு சூடாலனி* (2001) திரைப்படத்தில் முதன்மை கதைப்பாத்திரத்தில் நடித்தார். அதன்பிறகு பல திரைப்படங்களிலும் நடிக்க ஆரம்பித்தார். இவர் தாத்தா ஆரம்பித்த தெலுங்கு தேசக் கட்சிக்காக தேர்தலில் ஆதரவு திரட்டினார்.
# சாக்கரின்

**சாக்கரின்** என்பது செயற்கை இனிப்பூட்டிகளுள் ஒன்று. இது கரும்புச் சர்க்கரையான சுக்ரோசை விட அதிக இனிப்பானது. ஆனால் ஒருவகை உலோகச் சுவையைத் தரக்கூடியது. மிட்டாய்கள், மருந்துகள், பற்பசை ஆகியவற்றை இனிப்பாக்க இது பயன்படுத்தப்படுகிறது.  
மனித உடல்நலத்திற்கு ஊறு விளைவிக்கக் கூடியதெனக் கருதப்பட்ட இது தற்போது அவ்வாறு கருதப்படுவதில்லை.
# அயோடின் எண்

**அயோடின் எண்** (*Iodine Number*) என்பது 100 கிராம் கொழுப்பு எண்ணெயை நிறைவுற்ற கொழுப்பாக்கத் தேவைப்படும் அயோடினின் அளவு (கிராமில்) ஆகும். கீழ்வரும் அட்டவணையில் கொழுப்புகளும் அவற்றின் அயோடின் எண் மதிப்பும் தரப்பட்டுள்ளன. நிறைவுற்ற கொழுப்பின் அயோடின் எண் குறைவாகவும் நிறைவுறாக் கொழுப்பின் அயோடின் எண் அதிமாகவும் இருப்பதைக் காண முடியும்.
| பனை எண்ணெய் | 044 – 058 |  |
| --- | --- | --- |
| ஆலிவ் எண்ணெய் | 080 – 088 |  |
| தேங்காய் எண்ணெய் | 007 – 010 |  |
| பருத்திக் கொட்டை எண்ணெய் | 100 – 117 |  |
| சூரியகாந்தி எண்ணெய் | 125 – 144 |  |
| சோயா எண்ணெய் | 120 – 136 | } |
# எம். எம். ஏ. சின்னப்பா தேவர்

**சாண்டோ சின்னப்பா தேவர்** (28 சூன் 1915 – 8 செப்டம்பர் 1978) என அழைக்கப்படும் **எம். எம். ஏ. சின்னப்பா தேவர்** 1960- 1970 களில் புகழ்பெற்ற தமிழ்த் திரைப்படத் தயாரிப்பாளரும் நடிகரும் ஆவார். பட அதிபராக உயர்ந்தவர் எம்.எம்.ஏ. சின்னப்பா தேவர். எம்.ஜி.ஆரை நடிப்பில், குறுகிய காலத்தில் பல வெற்றிப் படங்களை தயாரித்தவர். தனது படங்களில் விலங்குகளை நடிக்க வைத்தவர். எம். ஜி. ராமச்சந்திரன் இவருடைய 17 படங்களில் கதாநாயகராக நடித்தார். தேவர் பிலிம்ஸ் என்ற தயாரிப்பு நிறுவனத்தைத் தொடங்கி பல வெற்றிப்படங்களைத் தந்தவர்; மொழி தெரியாத போதும் இந்தித் திரையுலகில் பிரபல நடிகர் ராஜேஷ் கன்னா நடிப்பில் ’’ஹாத்தி மேரே சாத்தி’’ என்ற வெற்றிப்படத்தை 1971-ல் வழங்கினார். 1970 - 1971இல் கலைமாமணி விருது பெற்றவர்.  
ஜெமினி எஸ்.எஸ்.வாசன், ஏவி. மெய்யப்ப செட்டியார், விஜயா வாகினி நாகிரெட்டியார், மாடர்ன் தியேட்டர்ஸ் டி.ஆர்.சுந்தரம், பட்சி ராஜா ஸ்டூடியோ அதிபர் ஸ்ரீராமுலு நாயுடு ஆகியோர் கொடி கட்டிப் பறந்த காலத்தில், இதே கருதுகோள்களோடு தமிழ்த் திரையுலகில் தடம் பதித்தவர்; அவர்களுக்கு இணையாக பல வெற்றிப் படங்களைத் தயாரித்து, திரை உலகை வியக்க வைத்தவர் எம் எம் ஏ சின்னப்பா தேவர்.
# எம். எம். ஏ. சின்னப்பா தேவர்

## இளமை

சின்னப்பா தேவர் கோவையில் உள்ள ராமநாதபுரத்தில் 1915 ஜூன் 28 ஆம் தேதி பிறந்தார். பெற்றோர் அய்யாவு தேவர்-ராமாக்காள். தம்பதியருக்கு இரண்டாவது மகனாகப் பிறந்தார். சின்னப்பா தேவருக்கு ஒரு அண்ணன். பெயர் `பயில்வான்' எம்.ஏ.சுப்பையா தேவர். எம்.ஏ.நடராஜன் தேவர், எம்.ஏ.ஆறுமுகம் தேவர் (எம். ஏ. திருமுகம்), எம்.ஏ. மாரியப்பன் தேவர் என்று மூன்று தம்பிகள் இருந்தனர். மருதமலை மருதாசலமூர்த்தி அய்யாவு தேவர் சின்னப்பா தேவர் என்பதன் சுருக்கமே எம்.எம்.ஏ.சின்னப்பா தேவர் ஆகும். இதில் மருதமலை மருதாசலமூர்த்தி என்பது மருதமலை முருகனின் பெயராகும்.  
இவர்களில் ஆறுமுகம்தான் பிற்காலத்தில் திரைப்படத்துறையில் எடிட்டராகி, எம். ஏ. திருமுகம் என்ற பெயரில் இயக்குநராக விளங்கினார். குடும்பத்தின் பொருளாதார நிலை காரணமாக சின்னப்பா தேவர் ஐந்தாவது வகுப்பு வரைதான் படித்தார். பின்னர்,கோவை பங்கஜா மில்லில் மாதம் ஒன்பது ரூபாய் சம்பளத்தில் சம்மட்டியால் இரும்பு அடிக்கும் வேலையில் வாழ்க்கையைத் தொடங்கினார். அக்காலத்தில் கோவையில் புகழ்பெற்று விளங்கிய நிறுவனமாக "ஸ்டேன்ஸ் மோட்டார் கம்பெனி"யில் தொழிலாளியாகப் பணியில் சேர்ந்தார்.  
அதன் பின் பால் வியாபாரம், அரிசி வியாபாரம் ஆகியவற்றில் ஈடுபட்டார். சோடா தயாரித்து விற்பனை செய்தார். சின்னப்பா தேவரும் அவர் நண்பர்களும் சேர்ந்து, "வீரமாருதி தேகப் பயிற்சி சாலை" என்ற உடற்பயிற்சி நிலையத்தைத் தொடங்கினார்கள்.
# எம். எம். ஏ. சின்னப்பா தேவர்

## குடும்பம்

சின்னப்பா தேவருக்கு 1936-ல் அவருடைய 21-வது வயதில் திருமணம் நடந்தது.இவர் மனைவியின் பெயர் மாரிமுத்தம்மாள். இவ்விணையருக்குத் தண்டாயுதபாணி என்ற ஒரு மகன், சுப்புலட்சுமி, ஜெகதீசுவரி என்று இரண்டு மகள்கள். தண்டாயுதபாணி 'பி.காம்' பட்டதாரி. தேவர் தயாரித்த பெரும்பாலான படங்களைத் தேவரின் தம்பியும், புகழ் பெற்ற எடிட்டருமான ஆறுமுகம் என்கிற எம். ஏ. திருமுகம் இயக்கினார். தேவர் பிலிம்ஸ் நிர்வாகத்தை மற்றொரு தம்பியான மாரியப்பன் கவனித்துக்கொண்டார்.  
தேவரின் மூத்த மகள் சுப்புலட்சுமியை மணந்தவர் ஆர். தியாகராஜன். இவரும் பிறகு இயக்குநர் ஆனார். 'வெள்ளிக்கிழமை விரதம்', 'ஆட்டுக்கார அலமேலு' ஆகியவை இவர் இயக்கியப் படங்கள் ஆகும்.
# எம். எம். ஏ. சின்னப்பா தேவர்

## திரைப்பட வாய்ப்பு

சின்னப்பா அங்கு உடற்பயிற்சிகள் செய்து கட்டுடல் பெற்றார் மல்யுத்தம், கத்திச்சண்டை, கம்புச்சண்டை முதலியவற்றையும் கற்றார். இந்த காலத்தில் கோவையில் ’’ஜுபிடர் பிக்சர்ஸ்’’ என்ற நிறுவனம் திரைப்படங்களைத் தயாரித்து வந்தது. அந்நிறுவனத்தில் எம்.ஜி.ஆர், எம். என். நம்பியார், எஸ். வி. சுப்பையா ஆகியோர் ஒப்பந்த நடிகர்களாக மாத ஊதியத்தில் வேலை பார்த்து வந்தனர். திரைப்படங்களில் சண்டைக் காட்சிகளில் நடிக்கவும், புராண கதாபாத்திரங்களில் நடிக்கவும் கட்டுடல் பெற்ற நடிகர்கள் தேவைப்பட்டனர். அப்போது, சின்னப்பா தேவருக்கு அந்த வேடங்களில் நடிக்கும் வாய்ப்பு கிடைத்தது. சின்ஹா என்னும் இயக்குநரின் பார்வையில் பட்டுத் துணை நடிகரானார். 20 படங்கள் வரை பல வேடங்களில் நடித்தார்.
# எம். எம். ஏ. சின்னப்பா தேவர்

## எம். ஜி. ஆருடன் நட்பு

திரைப்படத்தில் நடித்ததன் காரணமாக எம்.ஜி.ஆருடனும், மற்ற நடிகர்களுடனும் தேவருக்கு நட்பு ஏற்பட்டது. எம்.ஜி.ஆரும், தேவரின் "வீர மாருதி தேகப்பயிற்சி சாலை"க்கு வந்து உடற்பயிற்சி செய்வது உண்டு. எம்.ஜி.ஆருக்கு ஏற்கனவே கத்திச்சண்டை அறிந்திருந்தார். கம்புச்சண்டையில் தேர்ந்தவரான சின்னப்பா தேவர், அதுபற்றிய நுட்பங்களை எம்.ஜி.ஆருக்குக் கற்றுத்தந்தார். இவர்களின் நட்பு சிறு சிறு சர்ச்சைகளுக்கிடையேயும் இறுதி வரைத் தொடர்ந்தது.
# எம். எம். ஏ. சின்னப்பா தேவர்

## தயாரிப்பாளர்

அக்காலத்தில், புராணப் படங்கள் தயாரிப்பதில் புகழ் பெற்ற சி. வி. ராமன் என்ற இயக்குநர் கோவையில் இருந்தார். அவரிடம் தயாரிப்பு நிர்வாகியாகத் தேவர் பணியாற்றினார். சினிமாத் தயாரிப்பு நுட்பங்களைக் கற்றுக்கொண்டார். இதற்கிடையில், தேவரின் தம்பி திருமுகம் படத்தொகுப்பு துறையில் பெயர் பெற்றார். ஜுபிடர் தயாரித்த "வேலைக்காரி", "மனோகரா" முதலிய படங்களுக்கு எடிட்டராகப் பணியாற்றினார்.  
சொந்தமாகத் திரைப்படம் எடுக்க வேண்டும் என்று தேவருக்கு ஆசையில் நண்பர்களிடம் பணம் சேகரித்து 10 ஆயிரம் ரூபாயுடன் சென்னைக்கு வந்தார். ஜீலை 7, 1955 "தேவர் பிலிம்ஸ்" படக் கம்பெனியை தொடங்கினார். முதல் படத்தையே, பெரிய நட்சத்திரங்களை வைத்து தயாரிக்க வேண்டும் என்று தேவர் விரும்பினார். கோவையில் நண்பராகப் பழகியிருந்த எம்.ஜி.ஆரை அணுகி, தன் படத்தில் நடிக்க வேண்டும் என்று கேட்டுக் கொண்டார். எம்.ஜி.ஆர். சம்மதித்தார். அதன் பின்னர் பானுமதி மற்றும் பாலையா, கண்ணாம்பா, ஈ.ஆர்.சகாதேவன் ஆகியோரும் ஒப்பந்தம் செய்யப்பட்டனர்.
# எம். எம். ஏ. சின்னப்பா தேவர்

## தயாரிப்பாளர்

### திரைப்படங்கள்

தன் தம்பி எம்.ஏ. திருமுகம் இயக்க "தாய்க்குப்பின் தாரம்" என்ற திரைப்படம் தயாரிக்கப்பட்டது. இந்தப்படத்துக்கு முதலில் ஏ.பி.நாகராஜன் வசனம் எழுத ஏற்பாடாகியிருந்தது. பின்னர், கண்ணதாசன் எழுதுவார் என்று கூறப்பட்டது. இறுதியில் கண்ணதாசனின் உதவியாளராக இருந்த அய்யாப்பிள்ளை எழுதினார். பாடல்களை கோவை லட்சுமணதாஸ், மருதகாசி ஆகியோர் எழுத, கே.வி.மகாதேவன் இசை அமைத்தார். தேவரின் நேர்மை, நாணயம், திறமை பற்றி அறிந்திருந்த நாகிரெட்டி, படத்தயாரிப்புக்கு தேவையான பணத்தைக் கொடுக்க முன்வந்தார். படத்தின் நெகடிவ் உரிமையை வாங்கிக்கொண்டு, பணம் தந்தார். இப்படத்தில் முரட்டுக்காளை ஒன்று நடித்தது. 4-9-1956-ல் வெளிவந்த "தாய்க்குப்பின் தாரம்" பெரு வெற்றிப் படமாக அமைந்தது. முதல் படமே வெற்றிப்படமாக அமைந்ததால், தேவர் உற்சாகம் அடைந்தார். அடுத்த படத்தையும் எம்.ஜி.ஆரை வைத்துத் தயாரிக்கத் திட்டமிட்டார். ஆனால் அது இயலாமல் போனது. அடுத்து சில படங்களை ரஞ்சன், உதய குமார், ஜெமினி கணேசன், ஆனந்தன் போன்றாரை வைத்து தயாரித்தார்.  
'கொங்கு நாட்டுத் தங்கம்' படத்தை அடுத்து, மீண்டும் எம்ஜி ஆர் கூட்டணி அமைந்தது. தேவர் பிலிம்ஸ் படங்களில் தொடர்ந்து நடிக்க எம்.ஜி.ஆர். சம்மதித்தார். 'தாய் சொல்லை தட்டாதே' படத்தில் எம்.ஜி.ஆரையும், சரோஜாதேவியையும் நடிக்க வைக்க தேவர் தீர்மானித்தார். எம்.ஜி.ஆருக்கு ஏற்றபடி, கதை- வசனத்தில் சில மாற்றங்கள் செய்யப்பட்டன.  
'தாய் சொல்லை தட்டாதே' படம் ஒரே மாதத்தில் தயாராகியது. 7-11-1961-ல் வெளியான இப்படம் நூறு நாள் ஓடியது. இதை அடுத்து 'தாயைக் காத்த தனயன்', குடும்பத்தலைவன், தர்மம் தலைகாக்கும், நீதிக்குப்பின் பாசம், வேட்டைக்காரன், தொழிலாளி, கன்னித்தாய், முகராசி, தனிப்பிறவி, தாய்க்குத் தலைமகன், விவசாயி, தேர்த்திருவிழா, காதல் வாகனம், நல்ல நேரம் ஆகிய படங்களில் எம்.ஜி.ஆர். நடித்தார். எம்.ஜி.ஆரை வைத்து குறுகிய காலத்தில் வெற்றிப் படங்களை எடுத்தவர் என்ற பெயர் தேவருக்கு கிடைத்தது. தேவர் பிலிம்ஸ் தயாரித்த 16 படங்களில் எம்.ஜி.ஆர். நடித்தார். எம்.ஜி.ஆரை வைத்து அதிகப்படங்கள் தயாரித்தவர் தேவர்தான். 1977-ம் ஆண்டில் எம்.ஜி.ஆர். முதலமைச்சர் ஆனபின், திரைப்படங்களில் நடிக்கவில்லை. எனவே தேவர் பிற நடிகர்களை வைத்துத் திரைப்படங்கள் எடுக்கத் திட்டமிட்டார்.  
தேவர் படங்களிலேயே எம்.ஜி.ஆர். நடித்துக்கொண்டிருந்த போது, சில பெரிய திரைப்பட நிறுவனங்கள் எம்.ஜி.ஆரை அணுகி, தங்களுடைய படங்களிலும் நடிக்கும்படி கேட்டுக்கொண்டார்கள். இதன் காரணமாக, எம்.ஜி.ஆர். இல்லாமல் சில படங்களைத் தயாரிக்க தேவர் முடிவு செய்து, அதற்கென்றே 'தண்டாயுதபாணி பிலிம்ஸ்' என்ற படநிறுவனத்தைத் தொடங்கினார். இந்தப்நிறுவனம் சார்பில் பல்வேறு படங்கள் தயாரிக்கப்பட்டாலும், பக்தி கலந்த சமூகப்படங்கள் பெரிய வெற்றி பெற்றன. தமிழ் மட்டுமே தெரிந்த தேவர் ராஜேஷ்கண்ணாவை வைத்து ஹாத்தி மேரா சாத்தி என்னும் பெரும் வெற்றிப்படத்தை இந்தியிலும் எடுத்தார்.  
இவற்றில் ’துணைவன்’ (1969), 'தெய்வம்' (1972), 'வெள்ளிக்கிழமை விரதம்' (1974) ’ஆட்டுக்கார அலமேலு’(1972 )ஆகியவை மாபெரும் வெற்றிப்படங்களாகும். 'தெய்வம்' படத்தில், புகழ்பெற்ற கிருபானந்தவாரியார் நடித்தார். குன்னக்குடி வைத்தியநாதன் இசை அமைப்பில், கவியரசர் கண்ணதாசன் எழுதிய பாடல்களுக்கு பெங்களூர் ரமணி அம்மாள், மதுரை சோமு, டி.எம்.சவுந்தரராஜன், சீர்காழி கோவிந்தராஜன், ராதா ஜெயலக்ஷ்மி, பித்துக்குளி முருகதாஸ் ஆகிய இசைக் கலைஞர்கள் பாடினார்கள்.
# எம். எம். ஏ. சின்னப்பா தேவர்

## தயாரிப்பாளர்

### திட்டமிடல்

தேவரின் படங்கள் குறைந்த செலவில், குறுகிய காலத்தில் (பொதுவாக 40 நாட்களுக்குள்)தயாரிக்கப்பட்டு பெரும் வெற்றி பெற்றன.நடிகர்- நடிகைகளுக்கு பேசிய பணத்தை, படப்பிடிப்பு தொடங்குவதற்கு முன்பே ஒரே தவணையில் மொத்தமாக கொடுத்தார். மற்ற கலைஞர்கள், ஊழியர்களுக்கும் குறிப்பிட்ட தேதியில் ஊதியம் கிடைத்தது. இதன் காரணமாக ஒரு படத்தின் படப்பிடிப்பு ஆரம்பம் ஆகும் அன்றே, அது வெளியாகும் தேதியையும் தேவர் அறிவித்து விடுவார். அதே தேதியில் படம் நிச்சயம் வெளியாகும்.
# எம். எம். ஏ. சின்னப்பா தேவர்

## பண்பு நலன்கள்

சிறந்த முருக பக்தராக விளங்கிய தேவர்
ஒவ்வொரு படத்திலும் கிடைக்கும் லாபத்தை நான்காகப் பிரிப்பார். இதில் ஒரு பங்கு முருகனுக்கு வழங்குவார். முருகன் அருளால்தான் தனக்கு வெற்றி மேல் வெற்றி கிட்டுவதாக தேவர் எண்ணினார். அதனால், லாபத்தில் கால் பகுதியை, முருகன் கோவில் திருப்பணிகளுக்கு வழங்கினார். பழனி கோவில், மருதமலை முருகன் கோவில் உள்பட பல கோவில்கள் இதனால் பலன் அடைந்தன. ஒரு பங்கை தனக்கு வைத்துக் கொண்டு, மற்றொரு பங்கை, தனக்கு ஆயிரம், இரண்டாயிரம் என்று பணம் கொடுத்து, திரை படம் எடுக்க 10 ஆயிரம் ரூபாயுடன் சென்னைக்கு அனுப்பி வைத்த பழைய நண்பர்களுக்கு பிரித்துக் கொடுத்தார். மற்றொரு பங்கை நன்கொடைகளாக வழங்கினார். தேவர், காலையில் அலுவலகம் வந்ததும் முருகனை வணங்கிவிட்டு வேலை தொடங்குவார். உதவி கேட்டு வருகிறவர்களுக்கு 'இல்லை' என்று கூறாமல் உதவி செய்வார்.